Az informatikai TDK dolgozatok értékelési szabályai

A TDK-pályamunkákkal szemben kiemelt elvárás a célul választott probléma tudományos igényű megközelítése és ennek dokumentáltsága.

1. A pályamunkát magyar és angol nyelven lehet benyújtani. Magyar anyanyelvű vagy magyar nyelvű képzést végző hallgatók magyar nyelvű előadást kell tartsanak, egyéb esetben angol nyelvű előadás is tartható.
2. A dolgozat részét képező, kötelező függelékben el kell helyezni (1) a pályamunka rezüméjét, (2) a mesterséges intelligencia felhasználására vonatkozó nyilatkozatot, és (3) egy minimum 2000, maximum 4000 karakter hosszú leírást (eredménynyilatkozat), amely egyértelműen bemutatja, hogy mely eredmények azok, amelyek a hallgató(k) saját eredményei, és melyek a témavezető vagy a tágabb értelemben vett kutatócsoport eredményei. A mesterséges intelligencia felhasználására vonatkozó nyilatkozat és az eredménynyilatkozat a dolgozat nyelvén vagy magyar nyelven íródik.
3. A dolgozatban ügyelni kell a szükséges hivatkozások meglétére. A korábbi saját munkákból átvett részeknél is fontos az önhivatkozás.
4. A rezümé a dolgozat függelékében kerül elhelyezésre. A rezümének ismertetnie kell, hogy a nevezett dolgozat milyen tudományosan értékelhető, új megoldást tartalmaz. Be kell mutatnia a vizsgált konkrét tudományos/szakmai kérdést/feladatot, a használt kutatásmódszertant, valamint – röviden – a pályázó hallgató(k) saját elért eredményeit (lehatárolva a témavezető, illetve a tágabb értelemben vett kutatócsoport eredményeitől). 
5. A pályamunkákat PDF formátumban kell feltölteni. A fájl maximum mérete 10 megabájt.
6. A benyújtott pályamunkákat írásban két bíráló értékeli, a következő szempontok alapján:
· A dolgozat újszerűsége, a feldolgozás színvonala.
· A dolgozat témája, tartalma.
· Az eredmények igazoltsága.
· A téma irodalmának feldolgozása.
· A dolgozat formai kivitele, stílusa.
· Az elért eredmények tudományos értéke, publikáltsága, publikálhatósága.
· A bíráló összefoglaló véleménye a dolgozatról és színvonalának értékelése. A dolgozat erényei és hibái.
Az írásbeli bírálat során maximálisan 50 pont szerezhető.

· Az előadás értékelését a szakma elismert képviselőiből álló zsűri végzi. Az előadás értékelési szempontjai:
 - az eredmények jelentősége
 - az eredmények igazoltsága;
 - az előadás tartalma és szakmai színvonala;
 - az eredmények szemléltetése;
 - az előadó vitakészsége;
 - az előadás módja, szerkezete, felépítése, időbeosztása
A szóbeli értékelés maximális pontszáma: 50 pont

Az írásbeli értékelés során a mellékletben megadott pontozási táblázatot célszerű használni.

Melléklet
Bírálói lap-kitöltési útmutató

Dolgozat címe:
Dolgozat szerzője:
Bíráló neve:


A dolgozat újszerűsége, a feldolgozás színvonala, a dolgozat témája, tartalma:
Lehetséges értékek: 0-10 pont)

0-2 pont Ha a dolgozat csak a munka eredményeit közli. A dolgozat széles körben ismert megoldásokon alapul. 
3-5 pont Ha a dolgozat az eredményeket értékeli ugyan, de ez részben megalapozatlan vagy téves.  A dolgozat létező módszereket, eljárásokat mutat csak be. 
6-8 pont Ha a dolgozat a munka eredményeit jól értékeli, de ez nem teljes. A dolgozat újszerűen ötvözi a meglévő eljárásokat.
9-10 pont Ha az eredmények értékelése helyes, megalapozott, kellően bizonyított, irodalmi adatokkal összehasonlítva a továbbfejlesztésre is utal. A dolgozat új saját módszereket ismertet. 


A téma irodalmának feldolgozása: (Lehetséges értékek: 0-10 pont)

0-2 pont Ha a dolgozat csak tankönyvek, kézikönyvek, és alapvető segédkönyvekre hivatkozik, vagy az irodalmi hivatkozások formálisak. 
3-4 pont Ha a dolgozat a vonatkozó irodalmat nagyrészt tartalmazza, de nem dolgozza fel alaposan. 
5-7 pont Ha a dolgozat a főleg a hazai irodalmat dolgozza fel, és megfelelően értékeli. 
8-10 pont Ha a dolgozat a téma hazai és külföldi irodalmát széleskörűen tanulmányozza, és jól elemzi.


Az eredmények igazoltsága (0-5 pont), az elért eredmények tudományos értéke (0-5 pont), publikáltsága, publikálhatósága (0-5 pont):
(Lehetséges értékek témakörönként: 0-5 pont, összesen maximum 15 pont)

0-1 pont Ha az eredmények igazoltsága kifogásolható, nincs eredmény vagy az eredmény hibás, vagy részben hibás. Az eredmények publikálhatósága kifogásolható.
2-3 pont Ha a tudományos eredmények jól ismertek, de a dolgozat újszerű alkalmazást mutat be. Ha az eredmények publikálásra érdemesek
4-5 pont Ha újszerű tudományos eredmények kerültek ismertetésre a dolgozatban, és ezek már publikálásra kerültek. 


A dolgozat formai kivitele, stílusa: (Lehetséges értékek: 0-10 pont)

0-2 pont Ha a dolgozat nehezen áttekinthető, kivitele nem a kiírásnak megfelelő, több hibával szerkesztett munka. 
3-4 pont Ha a dolgozat nehézkes, körülményes, de gondosan kidolgozott. 
5-6 pont Ha a dolgozat megfelelő stílusú és összeállítású, esetleg apróbb figyelmetlenségből eredő hibákkal. 
7-10 pont Ha a dolgozat jól tagolt, gördülékeny stílusú, gyakorlatilag hibamentes munka. 


A bíráló összefoglaló véleménye a dolgozatról és színvonalának értékelése. A dolgozat erényei és hibái:
(Lehetséges értékek: 0-5 pont)

0-2 pont: Ismert problémát dolgoz fel, nincs gyakorlati vagy újdonság értéke.
3-4 pont Értékes, hasznos dolgozat.
5 pont: Kiváló, újdonság értékkel bíró dolgozat.


Melléklet
Bírálói lap

Dolgozat címe:
Dolgozat szerzője:
Bíráló neve:

	A dolgozat formai kivitele és a stílus szöveges értékelése:











	Szerkesztés, stílus értékelése pontszámmal:
(Lehetséges értékek: 0-10 pont)
	


	Irodalomkutatás szöveges értékelése:











	Irodalomkutatás értékelése pontszámmal:
(Lehetséges értékek: 0-10 pont)
	


	A dolgozat újszerűsége,  a kidolgozás színvonalának szöveges értékelése:











	A kidolgozás színvonalának értékelése pontszámmal:
(Lehetséges értékek: 0-10 pont)
	


	Elért eredmények igazoltsága, a tudományos érték, a publikálhatóság  szöveges értékelése:











	Elért eredmények értékelése pontszámmal:
(Lehetséges értékek: 0-15 pont)
	


	Általános vélemény, észrevételek-pontszám indoklása:












	Általános vélemény, észrevételek pontszám:
(Lehetséges értékek: 0-5 pont)
	


	A dolgozatra adható összes pontszám:
	





	Kérdések a szerző(k)höz (3 kérdés)









